## USAID Kosovo Compete Activity

## Ftesë për Aplikime (KPA)

|  |  |
| --- | --- |
| Data e lëshimit | E premte, 19 maj 2023 |
| Afati i fundit për pranimin e pyetjeve | E hënë, 5 qershor 2023, deri në 17:00 koha lokale |
| Sesioni informues | E marte, 30 maj 2023, nga 11:00 – 12:30  Vendi: Zyra e USAID Kosovo Compete në *Rr. Ukshin Hoti, Nr. 120, Ndërtesa C3/3/b, Kati 1*  *Online: përmes* [*Microsoft Teams*](https://teams.microsoft.com/l/meetup-join/19%3ameeting_MDdkMjFiYjQtM2JkYi00YjI4LTljMjItNGY3YjkxYzVjY2Ey%40thread.v2/0?context=%7b%22Tid%22%3a%22009f8b3b-e644-4c03-b545-0969ab33a3e0%22%2c%22Oid%22%3a%222f5858a2-7094-4f21-a4a5-2e5100a722ec%22%7d) |
| Data/Ora përmbyllëse për dorëzimin e aplikimeve | E hënë, 19 qershor 2023, deri në 17:00 koha lokale |
| Titulli | Ftesë për Aplikime (KPA) për **krijimin e pranisë afatgjate të produkteve ushqimore të prodhuara në Kosovë në tregjet ndërkombëtare** |

***Pasqyrë përmbledhëse***

USAID Kosovo Compete Activity (i referuar këtu e tutje si “USAID Compete”, “Compete” “Aktiviteti” ose “Projekti”) financohet nga Agjencia e Shteteve të Bashkuara për Zhvillim Ndërkombëtar (USAID). Zbatohet nga DT Global. Projekti është dizajnuar për ta lehtësuar përmirësimin mbarë-sektorial në konkurrencën e sektorit privat në eksport në sektorët e tij kyç të përqendruar të përpunimit të drurit, përpunimit të ushqimit dhe në teknologji të informacionit dhe komunikimit (TIK).

Përmes kësaj Ftese për Aplikime, Aktiviteti USAID Kosovo Compete kërkon kompani të kualifikuara dhe organizata vendore implementuese për zbatimin e aktivitetit të planifikuar për **krijimin e pranisë afatgjate të produkteve ushqimore të prodhuara në Kosovë në tregjet ndërkombëtare**.

Grantet do të ndahen dhe do të zbatohen sipas rregulloreve të qeverisë së SHBA-ve që i rregullojnë grantet në kuadër të kontratave dhe sipas politikave të brendshme të Projektit për menaxhimin e granteve. Aplikuesi(t) e suksesshëm do të jenë përgjegjës për të siguruar arritjen e objektivave të specifikuara të grantit. Ju lutemi lexoni Kapitullin 1 – Përshkrimi i mundësisë për financim – për një deklaratë të plotë të objektivave dhe rezultateve të pritshme.

Kjo KPA përbëhet nga kapitujt e mëposhtëm:

Kapitulli 1 – Përshkrimi i mundësisë për financim

Kapitulli 2 – Informata rreth grantit

Kapitulli 3 – Informata rreth kritereve

Kapitulli 4 – Sesioni informues

Kapitulli 5 – Informata rreth aplikimit dhe dorëzimit

Kapitulli 6 – Informata rreth shqyrtimit të aplikimit

Kapitulli 7 – Informata rreth dhënies dhe administrimit të grantit

Kapitulli 8 – Shtojcat (Formulari i Aplikimit dhe Shablloni i Buxhetit)

Sipas CRF 2 Pjesa 200 Nënpjesa E dhe CRF 2 Pjesa 700.13, është politikë e USAID-it të mos ndahen përfitime në kuadër të instrumenteve të asistencës. Megjithatë, të gjitha shpenzimet e arsyeshme, të ndara dhe të lejueshme, direkte dhe indirekte që kanë të bëjnë me aktivitetin e grantit dhe janë në përputhje me standardet e aplikueshme për kosto (CRF 2 Pjesa 200 Nënpjesa E për organizatat jofitimprurëse dhe institucionet arsimore dhe Rregullorja Federale e Blerjeve (RFB) Pjesa 31 për organizatat fitimprurëse), mund të paguhen në kuadër të Grantit.

Aktiviteti USAID Kosovo Compete synon të sigurojë deri në 50% të kostos për propozim, e cila nuk duhet të kalojë 150,000 euro, dedikuar një grupi kompanish përfituese në sektorin e ushqimit. Kostoja e zbatimit do të mbulohet nga aplikuesi dhe kompanitë përfituese nga sektori i përpunimit të ushqimit. Çdo aplikim që arrin kufirin e shumës maksimale do të duhet të justifikohet fuqishëm. Aktiviteti i përgjithshëm në secilën kompani përfituese pritet të zgjasë për një periudhë 10 mujore.

Projekti rezervon të drejtën për të financuar ndonjë ose asnjë nga aplikimet e paraqitura. Lëshimi i kësaj KPA-je nuk përbën zotim për dhënien e grantit nga ana e USAID Kosovo Compete dhe as nuk e obligon Projektin të paguajë për kostot e bëra në përgatitjen dhe dorëzimin e një aplikimi. Më tej, Aktiviteti USAID Kosovo Compete rezervon të drejtën të refuzojë ndonjë ose të gjitha aplikimet e pranuara nëse një veprim i tillë konsiderohet të jetë në interesin më të mirë të Qeverisë së SHBA-së. Aplikimet dorëzohen me rrezikun e aplikuesit; nëse rrethanat pengojnë marrjen e një granti, të gjitha shpenzimet e përgatitjes dhe dorëzimit janë përgjegjësi e aplikuesit.

Aplikuesit duhet t’i dorëzojnë pyetjet lidhur me këtë KPA me shkrim përmes email-it në [**grants@kosovocompete.org**](mailto:grants@kosovocompete.org). Afati i fundit për pranimin e kërkesave për sqarime/shpjegime është e hënë, 5 qershor 2023, në ora 17:00 sipas kohës lokale. Pas kësaj date nuk do të pranohet asnjë pyetje. Për aplikuesit e interesuar do të mbahet një sesion informues të martën, më 30 maj 2023, nga ora 11:00-12:30, në zyrën e USAID Kosovo Compete në Prishtinë, Kosovë (e dhënë më poshtë). Sesioni informues mund të ndiqet edhe në mënyrë virtuale përmes linkut në [Microsoft Teams](https://teams.microsoft.com/l/meetup-join/19%3ameeting_MDdkMjFiYjQtM2JkYi00YjI4LTljMjItNGY3YjkxYzVjY2Ey%40thread.v2/0?context=%7b%22Tid%22%3a%22009f8b3b-e644-4c03-b545-0969ab33a3e0%22%2c%22Oid%22%3a%222f5858a2-7094-4f21-a4a5-2e5100a722ec%22%7d).

Aplikuesit duhet t’i dorëzojnë aplikimet përmes email-it në [grants@kosovocompete.org](mailto:grants@kosovocompete.org) me titullin RFA#02-2023. Data e fundit për dorëzimin e aplikimeve është **e hënë, 19 qershor 2023** dhe koha e fundit për dorëzimin e aplikimeve është 17:00 sipas kohës lokale. Aplikimet e vonuara nuk do të merren parasysh.

Kapitulli 1 – Përshkrimi i mundësisë për financim

***Qëllimi***

Aktiviteti USAID Kosovo Compete planifikon të japë grante për organizatat për ta rritur eksportin e kompanive kosovare të përpunimit të ushqimit. Qëllimi i aktiviteteve të grantit është i trefishtë: (i) të krijohet një prani e fuqishme në tregjet ndërkombëtare për produktet e përpunuara ushqimore të Kosovës, (ii) të rriten shitjet për përpunuesit e ushqimit në Kosovë dhe (iii) të arrihet rritja e qëndrueshme për kompanitë e përpunimit të ushqimit në Kosovë.

***Informata të përgjithshme***

USAID Kosovo Compete është projekt pesëvjeçar (2020-2025) i financuar nga USAID dhe i zbatuar nga DT Global USA, Ltd. Qëllimi i Aktivitetit është të promovohen sistemet e qëndrueshme, të pavarura dhe të lehtësohet konkurrueshmëria e përmirësuar e sektorit privat në tregjet vendore, rajonale dhe globale. Compete përdor një qasje të zhvillimit të sistemeve të tregjeve e harmonizuar me Politikën e USAID-it për Angazhimin e Sektorit Privat, e cila ka për synim ta përkrah përmirësimin në konkurrueshmërinë e eksportit në sektorët e synuar të përpunimit të drurit, përpunimit të ushqimit dhe TIK-ut. Objektivat e pritshëm të Compete në të tre sektorët janë:

* Sistemet e tregjeve janë më të përforcuara për ta rritur konkurrueshmërinë e sektorëve; dhe
* Akterët e tregjeve në kuadër të këtyre sistemeve të tregjeve janë më produktivë dhe më konkurrues.

Qëllimi i kësaj KPA-je është të kërkohen aplikime nga aplikuesit e kualifikuar për përmirësimin dhe rritjen e eksportit të kompanive kosovare të përpunimit të ushqimit në tregjet ndërkombëtare.

Përpunuesit e ushqimit në Kosovë kanë rritur praninë e tyre në tregjet ndërkombëtare. Në vitet e fundit, kompanitë kosovare të përpunimit të ushqimit kanë bërë përparim të konsiderueshëm në investimin drejt modernizimit të teknologjive të tyre për të përmirësuar prodhimin dhe promovimin e produkteve të tyre në tregjet ndërkombëtare, por ka ende shumë punë për të bërë. Është e rëndësishme që prodhuesit kosovarë të jenë përherë të pranishëm në tregjet ndërkombëtare pasi kjo do t'u mundësojë atyre të krijojnë marrëdhënie afatgjata me klientët, t’i kuptojnë nevojat dhe preferencat e tyre dhe t’i përshtatin produktet për t’i përmbushur kërkesat e tyre. Duke vepruar kështu, ata do të jenë në gjendje të krijojnë një prani të fuqishme të markës në tregjet ndërkombëtare, e cila do ta rrisë reputacionin dhe besueshmërinë e tyre.

Për më tepër, prania e përhershme në tregjet ndërkombëtare do t'iu mundësojë përpunuesve kosovarë që të lëvizin me trendet dhe zhvillimet më të fundit të tregut. Ata do të mund të mësojnë për teknologjitë e reja, praktikat më të mira dhe preferencat e reja të konsumatorëve. Këto njohuri do t'iu ndihmojnë në përmirësimin e produkteve të tyre, të sjellin risi dhe të qëndrojnë në krye të konkurrencës. Duke qëndruar në hap me trendet më të fundit, ata do të jenë edhe më të pajisur për t'iu përgjigjur ndryshimeve në treg, për t'u përshtatur me rregulloret e reja dhe për ta kapërcyer çdo sfidë me të cilën mund të përballen.

Një arsye tjetër e rëndësishme që përpunuesit kosovar të ushqimit të jenë përherë të pranishëm në tregjet ndërkombëtare është krijimi i partneriteteve me kompani të tjera. Duke bashkëpunuar me biznese të tjera, ata mund të kenë qasje në tregje të reja, ta zgjerojnë bazën e tyre të klientëve dhe t’i rrisin të ardhurat e tyre dhe përfundimisht ta përmirësojnë bazën e ofertës së tyre duke u shtrirë në prodhimin parësor dhe fermerët. Po ashtu, partneritetet mund t’iu ndihmojnë përpunuesve kosovarë të ushqimit që t’i ndajnë njohuritë, burimet dhe ekspertizën, gjë që mund të çojë në inovacion, efikasitet dhe konkurrencë më të madhe.

Dhe e fundit, prania e përhershme në tregjet ndërkombëtare do t'iu ndihmojë kompanive kosovare të përpunimit të ushqimit ta promovojnë imazhin e tyre. Duke shfaqur produktet dhe shërbimet e tyre, ata do të mund ta shfaqin potencialin e Kosovës si destinacion i biznesit, të tërheqin investime të huaja dhe të krijojnë mundësi punësimi për popullsinë vendase. Nuk do të jenë vetëm prodhuesit kosovarë ata që do të përfitojnë nga kjo, por do të ketë edhe ndikim pozitiv në rritjen dhe zhvillimin e përgjithshëm ekonomik të vendit.

***Përshkrim i hollësishëm i programit***

Qëllimi i kësaj KPA është t’i mbështesë kompanitë kosovare në sektorin e ushqimit duke krijuar një prani afatgjate në tregjet ndërkombëtare. Për të arritur këtë, partneritetet ndërmjet kompanive konsiderohen të favorshme, pasi që prezantimet e përbashkëta mund të ndihmojnë në uljen e kostove dhe mundësojnë ekspozimin e një game më të gjerë të produkteve nga Kosova në një lokacion të vetëm. Përveç kësaj, kompanitë me bazë në diasporë mund të shërbejnë edhe si pikë e mirë hyrëse për t'iu mundësuar përpunuesve kosovarë të ushqimit të hyjnë në tregjet ndërkombëtare. Projekti po kërkon ta zbatojë një aktivitet ku tri ose më shumë grupe të kompanive prodhuese nga sektori i ushqimit krijojnë partneritet ***për t’i prezantuar së bashku produktet e tyre në një apo më shumë tregje ndërkombëtare***.Zbatimi i këtyre aktiviteteve është krijuar për të shërbyer si shembull për pjesën tjetër të industrisë dhe sektorët e industritë tjera ekonomike. Prandaj, qëllimi i projektit është të nxisë – me kalimin e kohës – një prani më të madhe të prodhuesve kosovarë në tregjet ndërkombëtare. Thënë më shkurt, një lëvizje drejt prezencës dhe ekspozimit më të madh të produkteve të Kosovës në qendrat kryesore ndërkombëtare.

Fushëveprimi specifik i granteve që do të dalin nga kjo KPA mund të përfshijë:

1. Rritja e pjesëmarrjes në tregu: Qëllimi kryesor për këto kompani do të ishte rritja e pjesëmarrjes së tyre në tregjet ndërkombëtare. Kjo mund të arrihet duke krijuar një identitet të fuqishëm si markë, duke promovuar produkte me cilësi të lartë dhe duke ofruar çmime konkurruese.
2. Diversifikimi i gamës së produkteve: Kompanitë mund të synojnë ta diversifikojnë gamën e produkteve të tyre për t'i përmbushur nevojat dhe preferencat e ndryshme të klientëve. Kjo mund t'iu ndihmojë atyre në zgjerimin e bazës së klientëve të tyre dhe në rritjen e shitjeve.
3. Rritja e standardeve të cilësisë: Cilësia është thelbësore në tregjet ndërkombëtare dhe kompanitë duhet të përpiqen të mbajnë standarde të cilësisë së lartë për produktet e tyre. Kjo mund të ndihmojë në ndërtimin e besimit me klientët dhe rritjen e reputacionit të tyre dhe të Kosovës në treg.
4. Zgjerimi i kanaleve të distribuimit: Kompanitë duhet të synojnë t’i zgjerojnë kanalet e tyre të shpërndarjes për të arritur më shumë klientë në rajone të ndryshme. Kjo mund të përfshijë partneritete me distributorë vendas, platforma elektronike dhe pjesëmarrje të përbashkët në shfaqjet tregtare ndërkombëtare.
5. Zhvillimi i aftësive të eksportit: Kompanitë duhet të fokusohen në zhvillimin e aftësive të tyre të eksportit, duke përfshirë logjistikën, transportin dhe rregulloret e eksportit. Kjo mund t'iu ndihmojë atyre t’i përmirësojnë proceset e tyre të eksportit dhe t’i zvogëlojnë kostot.
6. Nxitja e partneriteteve ndërkombëtare: Ndërtimi i marrëdhënieve me partnerët ndërkombëtarë, si furnitorët, distributorët dhe shitësit me pakicë, mund t'iu ndihmojë kompanive të krijojnë terren në tregje të reja dhe ta zgjerojnë shtrirjen e tyre.
7. Përshtatja me dallimet kulturore: Kompanitë duhet të jenë të vetëdijshme për dallimet kulturore në tregjet e ndryshme ndërkombëtare dhe t’i përshtatin produktet e tyre dhe strategjitë e marketingut në përputhje me rrethanat. Kjo mund t'iu ndihmojë atyre të lidhen me klientët dhe ta përmirësojnë depërtimin e tyre në treg.
8. Rritja e konkurrencës: Kompanitë duhet ta analizojnë vazhdimisht konkurrencën në tregjet ndërkombëtare dhe t’i përshtatin strategjitë e tyre për të qëndruar konkurruese. Kjo mund të përfshijë investimin në hulumtim dhe zhvillim.

***Grupi i synuar***

*Grupi i synuar* do të jenë deri në tri (3) nisma (duke përfaqësuar së paku 5 kompani të përpunimit të ushqimit për aplikim) të cilat mbështeten për krijimin dhe/ose përmirësimin e prezantimeve në tregjet ndërkombëtare. Këto lloje të nismave mund të kenë të bëjnë me aktivitetet për i) rritjen e pranisë së produkteve ushqimore të prodhuara në Kosovë në tregjet ndërkombëtare, ii) krijimin e brendeve ndërkombëtare përmes konceptit të etiketës private për tregjet e eksportit.

Kompanitë përfituese **të synuara** të sektorit të ushqimit janë ato që janë *zotuar për të bashkëpunuar në krijimin e pranisë afatgjate në tregjet ndërkombëtare* dhe *që tashmë kanë krijuar ose janë të gatshme të krijojnë lidhje në tregjet e vendeve të targetuara* – dhe kështu janë të gatshme për fazën e ardhshme të eksportit.

***Aktivitetet e planifikuara***

Aktivitetet e planifikuara nga zbatuesit e përzgjedhur, në bashkëpunim me kompanitë përfituese, duhet t’i përfshijnë disa ose të gjitha aktivitetet e mëposhtme:

* Ofrimi i analizës së tregut: Këtu do të përfshihet ofrimi i analizave të segmenteve të synuara të tregut për çdo kompani të përpunimit të ushqimit. Ky hulumtim mund të përfshijë identifikimin e madhësisë së tregut, klientëve të synuar dhe konkurrentëve në treg.
* Rrjetëzimi: Ndërtimi i marrëdhënieve me klientët, furnitorët dhe distributorët e mundshëm në tregun e synuar mund të jetë kritik për suksesin. Kjo mund të bëhet duke marrë pjesë në takime të përshtatura biznes-me-biznes (B2B), konferenca tematike, organizime të industrisë dhe ngjarje të organizuara nga blerësit përfundimtarë.
* Zhvillimi i një marke të fuqishme: Marka e fuqishme mund të ndihmojë në dallimin e produkteve dhe shërbimeve të një kompanie në treg. Kjo mund të përfshijë zhvillimin e identitetit bindës të markës, mesazheve dhe materialeve të marketingut.
* Ndërtimi i pranisë në internet: Në epokën e sotme digjitale, të kesh prani të fortë në internet mund të jetë kritike për suksesin. Këtu mund të hyjë krijimi i faqes në internet, përdorimi i mediave sociale dhe zhvillimi i një platforme të tregtisë elektronike.
* Zhvillimi i Etiketës Private: Krijimi i zinxhirit të furnizimi sipas konceptit të Etiketës Private mund ta zvogëlojë konkurrencën në tregjet e zgjedhura ndërkombëtare.
* Aktivitete promovuese: Për të hyrë në tregje të reja, mund të nevojiten përpjekje shtesë për promovimin e kompanisë ose produkteve ushqimore, prandaj nevojiten më shumë aktivitete të marketingut.
* Përmirësimi i produktit: Varësisht nga politikat e caktuara të vendit dhe sjelljeve të konsumatorëve, produktet do të përshtaten për të qenë në përputhje dhe për të konkurruar tregun e shtetit specifik. Për këtë qëllim, kompanitë ushqimore duhet t’i respektojnë kriteret (paketimi, etiketimi, ofrimi i informacionit të hollësishëm për produktet, etj.).
* Certifikimi: Standardet e cilësisë dhe sigurisë janë shumë të rëndësishme për shumicën e tregjeve. Duke marrë dhe respektuar standardet e sigurisë dhe cilësisë së ushqimit, kompanitë e ushqimit sigurojnë përputhjen me politikat dhe rregulloret e shteteve pritëse për masat e sigurisë ushqimore. Kjo kontribuon edhe në reputacionin e produkteve ushqimore të prodhuara në Kosovë dhe promovon organizimin më të mirë të kompanive ushqimore në nivel firme.

***Rezultatet e pritshme***

Aktiviteti për prani afatgjate në tregjet ndërkombëtare parasheh arritjen e rezultateve të mëposhtme nga çdo grant i suksesshëm:

* Së paku 5 kontrata të eksportit të nënshkruara me kompanitë kosovare të përpunimit të ushqimit
* Së paku 10 produkte ushqimore kosovare hyjnë në tregjet ndërkombëtare.
* Shitje vjetore të projektuara prej së paku 500,000 EUR për aplikues (grup të kompanive).

***Shënim i rëndësishëm për aplikuesit/ofertuesit***

Aktiviteti i synuar është krijimi i një pranie afatgjate në tregjet ndërkombëtare për kompanitë kosovare. Duke pasur parasysh natyrën komplekse të pranisë në tregjet ndërkombëtare, Aktiviteti USAID Kosovo Compete synon t’i mbështesë ofertuesit e suksesshëm në arritjen e rezultateve të lartpërmendura, por jo të ofrojë mbështetje administrative dhe teknike për çështjet ligjore dhe administrative në tregjet/vendet e synuara.

Gjatë aplikimit, kompanitë që janë pjesë e një konsorciumi duhet të kenë një paramarrëveshje të nënshkruar. Gjithashtu, kompanitë që aplikojnë me një kompani partnere nga diaspora duhet të nënshkruajnë paramarrëveshje me të gjitha kompanitë e përfshira në grup.

Kompanitë e themeluara në Kosovë nuk njihen automatikisht si kompani të BE-së pasi që Kosova nuk është anëtare e BE-së. Rrjedhimisht, kompanitë nga Kosova mund të përballen me pengesa ligjore dhe administrative shtesë kur tentojnë të bëjnë biznes në BE ose të krijojnë filiale në shtetet anëtare të BE-së. Për më tepër, qytetarët e shteteve që nuk janë pjesë e BE-së mund të përballen me sfida shtesë kur përpiqen të krijojnë kompani në BE, të tilla si marrja e lejeve të nevojshme të punës dhe vizave. Në mënyrë të ngjashme, në Zvicër, qytetarët jozviceranë mund të përballen me kufizime në aftësinë e tyre për të krijuar kompani.

Kështu, aplikuesit nga Kosova që po mendojnë të themelojnë kompani në BE ose Zvicër duhet të jenë të vetëdijshëm për këto kufizime të mundshme dhe të kërkojnë këshilla nga ekspertët përpara se të fillojnë këtë proces. Është e rëndësishme të hulumtoni plotësisht kërkesat dhe rregulloret në vendin specifik ku dëshironi të krijoni kompaninë tuaj dhe të kërkoni këshilla ligjore dhe financiare aty ku është e nevojshme.

Kapitulli 2 – Informata rreth grantit

Varësisht nga disponueshmëria e fondeve, Aktiviteti synon të sigurojë fonde granti për *ta mbështetur praninë afatgjate në tregjet ndërkombëtare* që do të shpërndahen për një periudhë të vlerësuar prej 10 muajsh. Data e parashikuar e dhënies së grantit është 3 korrik 2023 dhe periudha e parashikuar e performancës së grantit pritet të jetë 17 korrik 2023 – 17 maj 2024. Është e paraparë që Projekti të marrë një Grant me Shuma Fikse sipas kësaj KPA-je. Në rastet e granteve me shuma fikse, të gjitha pagesat do të jenë shumë fikse e pagueshme pas përfundimit të arritjeve të planifikuara të aktivitetit, të cilat do të përcaktohen në detaje gjatë negociatave për marrëveshjen e grantit. Lartësia e grantit për aplikim të suksesshëm nuk duhet ta kalojë shumën prej **150,000 Euro**.

***Aplikuesit e suksesshëm pritet ta ndajnë koston së paku 50% të kostos së përgjithshme të aktivitetit.***

Kapitulli 3 – Informata rreth kritereve

Të gjitha grantet e lëshuara në kuadër të kësaj KPA do t’iu nënshtrohen kritereve të kualifikimit të paraqitura më poshtë. Organizatat e kualifikueshme janë:

* Subjektet, institucionet ose organizatat e regjistruara ligjërisht në Kosovë ose me bazë në SHBA. Organizatat e vendeve të treta mund të merren parasysh në bazë të rasteve individuale.
* Organizatat jo-fitimprurëse/OJQ-të, shoqatat dhe odat e biznesit, agjencitë e zhvillimit rajonal, institucionet arsimore publike (institutet, programet arsimore, etj.), ose organizatat tregtare dhe/ose fitimprurëse që e kuptojnë se asnjë fitim ose tarifë nuk do të lejohet me marrëveshjen e grantit.

***Aplikuesit e synuar janë kompanitë nga sektori i ushqimit që kanë kapacitete për të realizuar projekte të tilla. Të drejtë aplikimi kanë edhe kompanitë e diasporës.***

Organizatat e kualifikueshme duhet të jenë në gjendje të pajtohen dhe të arrijnë përshkrimin e propozuar të programit, duke përfshirë qëllimet dhe objektivat, të shfaqin menaxhim të mirëfilltë financiar, administrativ dhe teknik në formën e një sistemi kontrollesh që i mbron asetet dhe mbron nga mashtrimi dhe shpërdorimi dhe të kenë të dhëna të kënaqshme të performancës dhe të dhëna të integritetit dhe etikës së biznesit.

Organizatat e pakualifikueshme janë:

* Individët.
* Partitë ose institucionet politike
* Organizatat që avokojnë, promovojnë ose mbështesin politikat anti-demokratike ose aktivitetet e kundërligjshme.
* Organizatat që synojnë t’i përdorin mjetet për qëllime fetare.
* Subjektet që i kanë keqpërdorur fondet e USAID-it në të kaluarën.
* Subjektet që janë në listën e palëve të përjashtuara nga programet federale të prokurimit dhe jo-prokurimit ose nga Komiteti i Sanksioneve të Sigurisë së Kombeve të Bashkuara ose që kanë pronarë ose menaxherë që janë të përjashtuar në këtë mënyrë.

Para dhënies së grantit në kuadër të kësaj KPA-je, aplikuesve të suksesshëm do t'iu kërkohet të nënshkruajnë një Certifikatë në lidhje me financimin e terrorizmit që vërteton se organizata e aplikuesit nuk ofron dhe nuk ka ofruar asnjëherë ndihmë për terroristët për aktivitete terroriste. Aplikuesve të suksesshëm mund t'iu kërkohet të nënshkruajnë edhe Certifikata të tjera të në lidhje me grantin. Certifikatat janë bashkangjitur si Shtojca C.

Para dhënies së grantit në kuadër të kësaj KPA-je, aplikuesit e suksesshëm do t’i nënshtrohen vlerësimit të përgjegjësive para dhënies së grantit, që do të realizohet nga USAID Compete. Përmes këtij vlerësimi, Aktiviteti do të përcaktojë nëse aplikuesi posedon kapacitetin organizativ, kapacitetin financiar, kontrollet e brendshme, sistemet e prokurimit (nëse është e nevojshme) dhe të dhënat e performancës së kaluar për t’i zbatuar me sukses aktivitetet e grantit. Vetëm organizatat që përcaktohen si të përgjegjshme do të mund të kualifikohen për grante.

Nuk do të merret parasysh asnjë aktivitet që ka ndikim negativ në mjedis që nuk është zvogëluar.

**Kushtet minimale për aplikuesit**

|  |  |
| --- | --- |
| **Kushtet** | **Dëshmitë e dokumentuara** |
| **Pajtueshmëria administrative** | |
| Shtetësia e kualifikueshme e personit fizik | Certifikata e regjistrimit |
| **Kapaciteti ekonomik dhe financiar** | |
| Qarkullimi mesatar vjetor total i aplikuesit (ve) gjatë 3 viteve të fundit (2020, 2021 dhe 2022) duhet të jetë i barabartë ose më i madh se €1,000,000 | Kopja e pasqyrave financiare, preferohet të jenë të audituara nga një auditor i licencuar |
| **Kapaciteti profesional dhe teknik** | |
| Aplikuesi duhet të ketë realizuar projekte të ngjashme në vitet e fundit dhe/ose të ketë marrë pjesë në projekte që kanë përfshirë eksportin (p.sh., panaire tregtare, organizime B2B, etj.) | Lista e projekteve të shoqëruara nga letrat konfirmuese që dëshmojnë zbatimin e suksesshëm të projekteve përkatëse. Dëshmitë e pjesëmarrjes në panaire ndërkombëtare të tregtisë |
| Aplikuesi propozon së paku 3 (tre) anëtarë të stafit profesional në fushën e eksportit dhe ka përvojë në organizimin e panaireve tregtare, ngjarjeve, B2B dhe/ose forumeve në të kaluarën | CV-të e 3 anëtarëve të stafit profesional |

Kapitulli 4: Sesioni informues

Projekti ka planifikuar mbajtjen e një sesioni informues duke iu mundësuar të gjithë të interesuarve në aplikimin për KPA për të bërë pyetje rreth procesit të aplikimit. Sesioni informues do të mbahet të marten, më 30 maj 2023, nga ora 11:00 – 12:30 në hapësirat e Projektit në Rr. Ukshin Hoti, Nr. 120, Ndërtesa C3/3/b, Kati 1. Të gjithë aplikuesit e interesuar janë të mirëseardhur për të marrë pjesë dhe duhet ta konfirmojnë pjesëmarrjen e tyre në [grants@kosovocompete.org](mailto:grants@kosovocompete.org) deri më 28 maj 2023, për të siguruar që ka hapësirë të mjaftueshme. Pjesëmarrësit mund ta ndjekin edhe prezantimin përmes [Microsoft Teams.](https://teams.microsoft.com/l/meetup-join/19%3ameeting_MDdkMjFiYjQtM2JkYi00YjI4LTljMjItNGY3YjkxYzVjY2Ey%40thread.v2/0?context=%7b%22Tid%22%3a%22009f8b3b-e644-4c03-b545-0969ab33a3e0%22%2c%22Oid%22%3a%222f5858a2-7094-4f21-a4a5-2e5100a722ec%22%7d)

Kapitulli 5 – Informata rreth aplikimit dhe dorëzimit

Aplikuesit duhet t’i dorëzojnë aplikimet me shkrim tek Menaxheri i Granteve **përmes postës elektronike** në email adresën e projektit: [grants@kosovocompete.org](mailto:info@kosovocompete.org).

Aplikimi duhet të jetë i shënuar në mënyrë të qartë në titullin e email-it me numrin përkatës të KPA-së, pra RFA#02-2023. Data e fundit për dorëzimin e aplikimeve është të hënën, më 19 qershor 2023 dhe ora e fundit për dorëzimin e aplikimeve është 17:00 sipas kohës lokale. Aplikimet e vonuara nuk do të merren parasysh.

Të gjitha aplikimet lidhur me këtë KPA duhet të përbëhen nga **propozimi teknik** dhe **propozimi i buxhetit**. Propozimet teknike dhe financiare duhet të dorëzohen si dosje të ndara.

***Propozimi teknik***

Propozimi teknik nuk duhet të jetë më i gjatë se 10 faqe. Aplikimet e paraqitura me më shumë se 10 faqe nuk do të shqyrtohen. Të gjitha dokumentet mbështetëse dhe CV-të e anëtarëve kryesorë të propozuar të stafit, të cilat aplikuesit duhet t’i dorëzojnë (shih Shtojcën A - Formulari i Aplikimit – Propozimi Teknik), nuk do të llogariten në kufirin prej 10 faqesh. Propozimi teknik duhet të dorëzohet në gjuhën angleze, ndërsa dokumentet mbështetëse mund të dorëzohen në gjuhën origjinale ose në anglisht.

Propozimi teknik përbëhet nga pjesët e mëposhtme:

1. **Përshkrimi i aktiviteteve të planifikuara dhe metodologjia e propozuar për zbatimin e aktiviteteve (rreth 6-7 faqe)**

* Tregoni objektivat dhe përcaktoni aktivitetet sipas secilit prej tyre, duke përfshirë rezultatet dhe ndikimin e parashikuar;
* Përgatitni një afat kohor që e përcakton kohën, renditjen dhe kohëzgjatjen e aktiviteteve të propozuara, duke marrë parasysh kohën e mobilizimit. Propozoni një plan veprimi të përpunuar dhe të detajuar të zbatimit;
* Përshkruani se si do të realizohen “arritjet e pritshme” të përshkruara në kapitullin 1.

1. **Informata të përgjithshme rreth aplikuesit/organizatës dhe lista e propozuar e stafit profesional me përvojë të dëshmuar për zbatimin e projektit (rreth 2-3 faqe)**

• Përshkruani përvojën e mëparshme të aplikuesit në zbatimin e programeve të ngjashme (të dëshmuara me prova dokumentare)

• Dorëzoni një listë të stafit profesional me përvojë të dëshmuar për zbatimin e projektit

Propozimi teknik duhet të dorëzohet duke përdorur **Shtojcën A – Formulari i Aplikimit – Propozimi Teknik.**

***Propozimi i kostos***

Propozimi i kostos do të dorëzohet si dosje e veçantë nga propozimi teknik. Aplikuesit këshillohen ta plotësojnë formularin e buxhetit në sa më shumë hollësi. Shumat paushall nuk do të pranohen. Aplikuesit lejohen të shtojnë rreshta të ri dhe t’i modifikojnë linjat buxhetore (jo Titujt e Buxhetit) sipas nevojave të aktiviteteve të propozimit. Aplikuesit duhet të japin edhe një përshkrim të hollësishëm të buxhetit.

Formati i kërkuar për buxhetin është përfshirë si **Shtojca B – Formulari i Buxhetit**.

Sipas Dispozitave Standarde të Detyrueshme për Përfituesit jashtë SHBA-ve, joqeveritare, kërkesat uniforme administrative mbi parimet e kostos për grantet federale Pjesa 2 e CFR 200, Nënpjesa E, Parimet e kostos dhe Parimet e Kostos për Organizatat Tregtare/Fitimprurëse (48 CFR 31.2 Rregulloret Federale të Blerjes), tatimet, duke përfshirë tatimin mbi vlerën e shtuar, nuk janë kosto të lejueshme kur ekziston një përjashtim ose rimbursim i mekanizmit të këtyre taksave. Ju lutemi mos e buxhetoni koston e TVSH-së në ndarjen e buxhetit të projektit për kostot e bëra brenda Kosovës.

Kapitulli 6 – Informatat rreth rishikimit të aplikacionit

Aplikuesit do të vlerësohen në përputhje me kriteret e përcaktuara më poshtë. Kriteret janë përshtatur me kërkesat e kësaj KPA-je. Aplikuesit duhet ta kenë parasysh se këto kritere shërbejnë për: (a) t’i identifikuar çështjet e rëndësishme që Aplikuesit duhet t’i adresojnë në aplikimet e tyre; dhe (b) të përcaktojnë standardin sipas të cilit do të vlerësohen të gjitha aplikimet.

Sipas nevojës, Projekti mund të kërkojë sqarime dhe materiale shtesë nga Aplikuesit, aplikimet e të cilëve kanë mundësi të arsyeshme për t'u përzgjedhur për Grantin. Hyrja në diskutim duhet të shihet si pjesë e procesit të vlerësimit dhe nuk do të konsiderohet si tregues i vendimit ose zotimit nga ana e projektit për t'i dhënë grant aplikuesve me të cilët zhvillohen diskutimet.

Aplikimet do të vlerësohen nga Komisioni për Përzgjedhjen e Granteve (KPG) në bazë të 100 pikëve të mundshme. Vlerësimi i pjesëve të ndryshme do të jetë si më poshtë:

**Kategoria Pikët maksimale (100 Gjithsej)**

Përshkrimi i aktiviteteve të propozuara 15

Profili i kompanisë (aplikuesit) \_\_\_\_ 20

Vlera dhe metodologjia e përshkruar e rezultateve të projektit (eksportit) 30

Ekipi zbatues\_\_\_\_\_\_ 10

Efiçienca e kostos 20

Numri i marrëveshjeve të nënshkruara paraprakisht me kompanitë ushqimore 05

Përzgjedhja e Aplikuesit për grantin do të bëhet nga KPG i Projektit. Para dhënies së marrëveshjes për grantin, Projekti duhet të marrë miratimin paraprak nga USAID.

Kapitulli 7 – Informata rreth Grantit dhe Administrimit

**Numri Unik Identifikues i Subjektit (NUIS):**

Duke filluar nga data 4 prill 2022, numri unik identifikues i subjektit (NUIS) nga SAM.gov është numri identifikues autoritar për ata që bëjnë biznes me qeverinë federale. Numri DUNS nuk është më i vlefshëm për identifikimin e granteve federale. Numri unik identifikues i subjektit krijohet në SAM.gov (www.sam.gov). Nëse jeni regjistruar në SAM.gov (aktiv ose jo), tashmë e keni një Numër Unik Identifikues të Subjektit. Mund të shihet në SAM.gov.

Ndërsa aplikuesit mund t’i dorëzojnë aplikacionet e tyre pa numrin NUIS, megjithatë, përfituesit e granteve duhet ta paraqesin NUIS-in përpara se të marrin financim.

Për shkak të vonesave në përpunimin e NUIS-ve, aplikuesit inkurajohen të aplikojnë më herët për numrin.

**Njoftimet:**

Aplikuesi(t) e suksesshëm do të marrin njoftim me shkrim nga Menaxheri i Granteve duke informuar aplikuesin(t) se projekti ose synon t'i japë grant aplikuesit pa negociata ose se projekti synon ta angazhojë aplikuesin(t) në negociata të mëtejshme në lidhje me një grant të mundshëm. Negociatat e përfunduara pas marrjes së aplikimit nuk përbëjnë detyrim nga ana e projektit për të dhënë grant. Aplikuesit e pasuksesshëm do të njoftohen me shkrim nga Menaxheri i Granteve.

Çdo grant që jepet do t'iu nënshtrohet kritereve dhe kushteve të Kontratës kryesore për Aktivitetin USAID Kosovo Compete, Dispozitat Standarde për përfituesit joqeveritarë jashtë SHBA-ve.

**Vlerësimet para dhënies së grantit**

Projekti duhet të jetë plotësisht i bindur që aplikuesi ka kapacitetin për të performuar në mënyrë adekuate në përputhje me parimet e përcaktuara nga USAID. Granti mund të jepet vetëm pasi Projekti të bëjë një përcaktim pozitiv se aplikuesi zotëron, ose ka aftësinë për të marrë, kompetencat e nevojshme menaxheriale për ta zbatuar aktivitetin e grantit dhe do t’i praktikojë metodat e përgjegjshmërisë të dakorduara reciprokisht për fondet dhe asetet e tjera të financuara nga USAID. Së paku, Projekti do të bëjë një vlerësim para dhënies së grantit për aplikuesit e përzgjedhur në listën e ngushtë në mënyrë që ta përcaktojë përgjegjësinë.

Lëshimi i kësaj KPA-je nuk përbën zotim për grant nga ana e Projektit apo Qeverisë së SHBA-ve, as nuk përbën zotim të Projektit ose të Qeverisë së SHBA-ve për t’i paguar shpenzimet e shkaktuara gjatë përgatitjes dhe dorëzimit të aplikimit.

Kapitulli 8: Shtojcat

Shtojca A: Formulari i aplikimit – Propozimi teknik

Shtojca B: Shablloni i buxhetit

Shtojca C: Certifikatat